CELEX: 32011R0459
Language: sk
Date: 2011-05-12 00:00:00
Title: Nariadenie Komisie (EÚ) č. 459/2011 z  12. mája 2011 o zmene a doplnení prílohy k nariadeniu (ES) č. 631/2009, ktorým sa ustanovujú podrobné pravidlá na vykonávanie prílohy I k nariadeniu Európskeho parlamentu a Rady (ES) č. 78/2009 o typovom schvaľovaní motorových vozidiel s ohľadom na ochranu chodcov a iných zraniteľných účastníkov cestnej premávky  Text s významom pre EHP

13.5.2011   
            
            
               SK
            
            
               Úradný vestník Európskej únie
            
            
               L 124/21
            
         NARIADENIE KOMISIE (EÚ) č. 459/2011
   z 12. mája 2011
   o zmene a doplnení prílohy k nariadeniu (ES) č. 631/2009, ktorým sa ustanovujú podrobné pravidlá na vykonávanie prílohy I k nariadeniu Európskeho parlamentu a Rady (ES) č. 78/2009 o typovom schvaľovaní motorových vozidiel s ohľadom na ochranu chodcov a iných zraniteľných účastníkov cestnej premávky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 78/2009 zo 14. januára 2009 o typovom schvaľovaní motorových vozidiel s ohľadom na ochranu chodcov a iných zraniteľných účastníkov cestnej premávky, o zmene a doplnení smernice 2007/46/ES a o zrušení smerníc 2003/102/ES a 2005/66/ES (1), a najmä na jeho článok 4 ods. 6,
   keďže:
   
               (1)
            
            
               V nariadení Komisie (ES) č. 631/2009 z 22. júla 2009, ktorým sa ustanovujú podrobné pravidlá na vykonávanie prílohy I k nariadeniu Európskeho parlamentu a Rady (ES) č. 78/2009 o typovom schvaľovaní motorových vozidiel v súvislosti s ochranou chodcov a iných zraniteľných účastníkov cestnej premávky, ktorým sa mení a dopĺňa smernica 2007/46/ES a zrušujú sa smernice 2003/102/ES a 2005/66/ES (2), sú stanovené podrobné pravidlá vykonávania prílohy I k nariadeniu (ES) č. 78/2009, ktoré je samostatným právnym aktom regulujúcim postup typového schvaľovania stanovený v smernici Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (3).
            
         
               (2)
            
            
               Technické predpisy potrebné na implementáciu požiadaviek nariadenia (ES) č. 78/2009 by mali vychádzať zo špecifikácií stanovených v rozhodnutí Komisie 2004/90/ES z 23. decembra 2003 o technických predpisoch na vykonanie článku 3 smernice Európskeho parlamentu a Rady 2003/102/ES o ochrane chodcov a iných zraniteľných účastníkov cestnej premávky pred zrážkou a v prípade zrážky s motorovým vozidlom a ktorou sa mení a dopĺňa smernica 70/156/EHS (4).
            
         
               (3)
            
            
               Na základe skúseností získaných z prvotných hodnotení vykonaných výrobcami vozidiel a technickými službami v súlade s nariadením (ES) č. 631/2009 boli identifikované štyri rôzne oblasti, v ktorých by sa mali lepšie objasniť špecifické požiadavky. Ustanovenia, ktoré by sa mali zmeniť a doplniť, sa týkajú všeobecných požiadaviek vychádzajúcich z požiadaviek na prvú fázu tak, ako sú stanovené v smernici Európskeho parlamentu a Rady 2003/102/ES (5). Niektoré významné ohraničenia hodnotenia vo všeobecných požiadavkách je potrebné prispôsobiť tak, aby zohľadňovali vedecké a technické trendy a aby bolo možné zladiť požiadavky na prvú fázu uvedené v nariadení (ES) č. 78/2009 s tými, ktoré sú pre prvú fázu stanovené v smernici 2003/102/ES.
            
         
               (4)
            
            
               Opatrenia stanovené v tomto nariadení sú v súlade so stanoviskom technického výboru – motorové vozidlá,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 631/2009 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. mája 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 35, 4.2.2009, s. 1.
   
      (2)  Ú. v. EÚ L 195, 25.7.2009, s. 1.
   
      (3)  Ú. v. EÚ L 263, 9.10.2007, s. 1.
   
      (4)  Ú. v. EÚ L 31, 4.2.2004, s. 21.
   
      (5)  Ú. v. EÚ L 321, 6.12.2003, s. 15.
   
      PRÍLOHA
      Príloha k nariadeniu (ES) č. 631/2009 sa mení a dopĺňa takto:
      
                  1.
               
               
                  Časť II sa mení a dopĺňa takto:
                  
                              a)
                           
                           
                              Kapitola II sa mení a dopĺňa takto:
                              
                                          i)
                                       
                                       
                                          V bode 3.2 sa druhý odsek nahrádza takto:
                                          „V prípade vozidiel, ktorých dolná výška nárazníka sa rovná alebo je väčšia ako 425 mm a menšia ako 500 mm, výrobca si môže vybrať medzi vykonaním tejto skúšky alebo skúšky uvedenej v kapitole III.“
                                       
                                    
                                          ii)
                                       
                                       
                                          V bode 3.3 sa za prvý odsek pridáva tento odsek:
                                          „V prípade, že sa vozidlo skúša v súlade s bodom 2.1 písm. a) alebo b) prílohy I k nariadeniu (ES) č. 78/2009, výrobca môže požiadať o výnimku, aby sa na mieste pre odmontovateľný vlečný hák vynechala plocha s maximálnou šírkou 132 mm.“
                                       
                                    
                                          iii)
                                       
                                       
                                          V bode 4.6 sa za prvý odsek pridáva tento odsek:
                                          „V prípade, že sa vozidlo skúša v súlade s bodom 2.1 písm. a) prílohy I k nariadeniu (ES) č. 78/2009, spodok nárazovej hlavice môže byť v čase prvého kontaktu s nárazníkom takisto na referenčnej úrovni zeme s toleranciou ± 10 mm.“
                                       
                                    
                        
                              b)
                           
                           
                              Kapitola V sa mení a dopĺňa takto:
                              
                                          i)
                                       
                                       
                                          V bode 3.2 sa piaty odsek nahrádza takto:
                                          „Každý zvolený skúšobný bod pre maketu hlavy dieťaťa/dospelého malej postavy musí byť súčasne vzdialený najmenej 165 mm za referenčnou čiarou prednej hrany kapoty alebo za 1 000 mm rozvinutou obvodovou čiarou, podľa toho, ktorý zo zvolených skúšobných bodov je viac vzadu, pokiaľ by si žiadny z bodov v skúšobnej oblasti prednej hrany kapoty ležiaci po stranách v rámci 165 mm v prípade, že by sa zvolil na vykonanie skúšky nárazu makety hornej časti nohy na prednú hranu kapoty, nevyžadoval kinetickú energiu nárazu vyššiu ako 200 J.“
                                       
                                    
                                          ii)
                                       
                                       
                                          V bode 3.2.3 sa na koniec odseku pridáva táto veta:
                                          „Zónu nárazu určí prvé miesto stretu makety s vrchnou stranou kapoty.“
                                       
                                    
                        
                              c)
                           
                           
                              V kapitole VI sa v bode 3.2 nahrádza druhý odsek takto:
                              „Zvolené skúšobné body pre nárazovú hlavicu makety hlavy dospelého na čelné sklo musia byť od seba vzdialené najmenej 165 mm a musia sa nachádzať najmenej 82,5 mm vnútri obrysu kompletného čelného skla vrátane priehľadného a nepriehľadného zasklievacieho materiálu bez ohľadu na zóny oblasti výhľadu, najmenej 82,5 mm pred zadnou referenčnou čiarou čelného skla alebo pred 2 100 mm rozvinutou obvodovou čiarou, podľa toho, ktorý zo zvolených skúšobných bodov je viac vpredu, a musí byť zaručené, že maketa nepríde do styku s vonkajšou konštrukciou karosérie (napr. zadná hrana kapoty, ramená stieračov) skôr, ako dôjde k prvému kontaktu s čelným sklom (pozri obrázok 8).“
                           
                        
                              d)
                           
                           
                              V kapitole VII sa v bode 3.3.2 pridáva na koniec odseku táto veta:
                              „Zónu nárazu určí prvé miesto stretu makety s vrchnou stranou kapoty.“
                           
                        
            
                  2.
               
               
                  Časť V sa mení a dopĺňa takto:
                  
                              a)
                           
                           
                              Bod 3.7 sa nahrádza takto:
                              3.7.   Prvá vlastná frekvencia nárazovej hlavice musí byť vyššia ako 5 000 Hz, pričom sa odporúča používať tlmené akcelerometre s pomernou hodnotou tlmenia približne 0,7.“
                           
                        
                              b)
                           
                           
                              Bod 4.7 sa nahrádza takto:
                              4.7.   Prvá vlastná frekvencia nárazovej hlavice musí byť vyššia ako 5 000 Hz, pričom sa odporúča používať tlmené akcelerometre s pomernou hodnotou tlmenia približne 0,7.“